એમણે ‘મિની-મગજો’ બનાવવાની તૈયારી શરૂ કરી છે, આના માટે એમણે એમાં નિએન્ડરથલના DNAને ઉમેરવાનો નિર્ણય કર્યો છે. હવે તેઓ માણસના સ્ટેમ સેલમાંથી ‘ઑર્ગૅનૉઇડ્સ’ બનાવશે અને એનું નિએન્ડરથલીકરણ કરશે. દાળના દાણા જેવડા આ ઑર્ગૅનૉઇડ્સમાં સંવેદન કે વિચારશક્તિ નથી હોતાં. નિએન્ડરથલનો ચહેરો બનાવતા જીન્સ ઉંદરમાં અને એને વેદના થાય તે માટેના જીન્સ દેડકાના ઈંડામાં ભેળવી દેવાયા છે. પાબો કહે છે કે નિએન્ડરથલનાં જ્ઞાનતંતુઓ શી રીતે કામ કરે છે તે સમજી શકાશે એવી આશા છે. આની સમજ મળતાં હોમો સેપિઅન્સ કેમ ટકી રહ્યા તે જાણી શકાશે.